[Gregorius Episcopus, servus servorum Dei, dilectis filiis Abbati et Conventui Cluniac. salutem et Apostolicam benedictionem. Licet Ordini vestro à sede Apostolica sit indultum, ut litteræ Apostolicæ contra fratres ejusdem Ordinis impetratæ non valeant, nisi de ordine vestro fecerint mentionem. Nos tamen quieti vestræ volentes consultius providere, auctoritate præsentium districtius inhibemus, ne quis auctoritate litterarum à sede Apostolica obtentarum in fratres ipsos jurisdictionem exercere præsumat, nisi expressa mentio ipsius ordinis in eisdem litteris habeatur. Nulli ergo, etc. Datum Perusii II. Kalendas Novembris, Pontificatus nostri anno VIII.]